Klaipėdos Švč. Mergelės Marijos Taikos Karalienės bažnyčia

Klaipėdos Švč. Mergelės Marijos Taikos Karalienės bažnyčia – bažnyčia, stovinti Klaipėdos centrinėje dalyje, Baltikalnėje. Kultūros paveldo objektas Nr. 43662.

 Istorija 
150px|thumb|left|Bažnyčios bokšto, nugriauto 1961 m., liekanos buvo suverstos Baikaliuke

Jau 1938 m. pradėtos rinkti aukos naujos bažnyčios statybai. Pagal inžinieriaus architekto Juozo Baltrėno projektą už tikinčiųjų paaukotus pinigus 1957–1960 m. pastatyta dabartinė mūrinė bažnyčia, viena retų bažnyčių, kurias leista statyti sovietmečiu.

1961 m. areštuoti bažnyčios statybos organizatoriai: klebonas Liudvikas Povilonis (1910–1990; vėliau arkivyskupas), vikaras Bronislovas Burneikis (1923–1991) ir dar 5 žmonės. Nuteisti kunigai iškalėjo po 4 metus. Bažnyčios pastatą valdžia nusavino. 1963 m. joje įkurtas LTSR filharmonijos filialas. Nugriautas bokštas, išardyti altoriai, įrengta filharmonija.Bažnyčios svetainė  Dailininkas Antanas Kmieliauskas, 1960 m. nutapęs freską didžiajam altoriui, buvo išmestas iš Dailininkų sąjungos (1989 m. A. Kmieliauskas sukūrė naują freską).

1988 m. bažnyčia grąžinta tikintiesiems, paskirtas klebonu ir dekanu monsinjoras B. Burneikis suremontavo bažnyčią ir kleboniją (1988 m. lapkričio 25 d. laikytos pirmos mišios). 1989 m. atstatytas bokštas, lietuvių meistrų Darbėnuose nulietas 3 tonų varpas.http://www.pajurionaujienos.com/?sid=1178&act=exp  JAV lietuviai pranciškonai dovanojo vargonus.

 Architektūra 

Bažnyčia stačiakampio plano, vienabokštė, trinavė. Bokštas 75 m aukščio su apžvalgos aikštele. Šventoriuje palaidotas bažnyčios statytojas monsinjoras B. Burneikis. Šventoriaus tvora akmenų mūro.

 Galerija 

 Šaltiniai 



 Nuorodos 


 Vyskupijos informacija

Kategorija:Klaipėdos bažnyčios
Kategorija:Lietuvos kultūros vertybės: bažnyčios